Xalqaro tarjimonlar kuni. Xalqaro tarjimonlar kuni ("Journée mondiale de la traduction, International Translation Day") — ogʻzaki va yozma tarjima bilan shugʻullanuvchi tarjimonlarning kasb bayramidir. U 30-sentabrda nishonlanadi (419- yoki 420 yilda Stridonlik Avliyo Jeromning vafot etgan kuni bo'lib, u Bibliyaning lotin tilidagi to'liq tarjimasini amalga oshirgan (natijada „Vulgata“ deb nomlangan tarjima vujudga keldi), shu sababdan u anʼanaviy ravishda tarjimonlarning muqaddas homiysi hisoblanadi). Bayram 1991-yilda Xalqaro tarjimonlar federatsiyasi (XTF) tomonidan rasman tashkil etilgan. Ushbu bayramning mashhurligi yil sayin ortib bormoqda. 2017-yilda Birlashgan Millatlar Tashkiloti Bosh Assambleyasining 71-sessiyasida bir ovozdan № A/RES/71/288 Rezolyutsiyasi qabul qilinib, unda professional tarjimaning xalqlarni birlashtirishdagi, tinchlik, oʻzaro tushunish va taraqqiyotga koʻmaklashishdagi roli eʼtirof etildi va 30-sentabr BMT doirasida nishonlanadigan Xalqaro tarjimonlar kuni deb eʼlon qilindi. Bayram shiorlari. "Tarjimonlar doimo muloqot jarayonining markazida turadilar. Gʻoyalar va harakatlarning tashqi vositachisi sifatida ular biz yashayotgan dunyoni qisman shakllantiradilar. Shunday qilib, tarjima koʻp tilli muloqotni belgilovchi omil hisoblanib, ayni paytda oshkoralik va demokratiya ravnaqini ifodalaydi". (MKUF 2004-yilgi press-relizdan).